**Инструкция**

**за провеждане на 1 кръг на студентската олимпиада по програмиране**

1. Първият кръг на Студентската олимпиада по програмиране ще се проведе дистанционно на 25.03.2022 г. от 13:00 до 17:00 часа. Организатор е катедра Информатика и информационни технологии на РУ.

2. Право на участие имат всички студенти в РУ, независимо от формата на обучение (редовна/задочна) и степента на обучение (бакалавър/ магистър).

3. Участието в олимпиадата е индивидуално.

4. Официални езици за програмиране на състезанието са **Java** и **С/С++**.

5. Участниците в олимпиадата получават текстове на задачи, които трябва да програмират. В текстовете на задачите се съдържа условието на задачата и поне един пример. Описани са ясно форматите на входните и изходните данни. Входните данни трябва да се четат от стандартния вход, а резултатите да се извеждат на стандартния изход.

6. Решението на всяка от задачите се състои от изходен текст на един от официалните езици за програмиране. Програмите трябва да са написани така, че да съответстват буквално на изискванията на текста по отношение на формата на входните и изходните данни. Не се допуска извеждането на информация на друго място освен на стандартния изход.

7. Имената на файловете, съдържащи сорс кода на решенията, задължително трябва да съвпадат с указаните в условията на задачите имена.

8. Всяка задача се тества с набор тестове, които не са известни на състезателите. За всеки верен тест състезателят получава определен брой точки.

9. При наличие на съмнение за преписване /плагиатстване/ журито има право да анулира съответната задача на състезателя.

10. Резултатите ще бъдат обявени в таблото пред кабинет 1.402.

11. Заелите призовите места ще получат грамоти и награди на подходяща церемония, организирана от катедра ИИТ.

12. Участието в този кръг на олимпиадата е независимо от участието в следващия кръг.